da da da sv da da da da da da de eo da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv da da da da da da da da da da da da da da da da da da da da da da sv da fr sv da fr sv da fr sv da fr sv da sv da fr sv da fr da sv da fr sv da fr da fr sv fr fr da en de da fr fr da fr fi da da da da da da da sv da fr da da sv da da it en ru sv sv nl da fr it it da en da de da da da da da da da
Ornitologer grædefærdige efter fældning: Havørneunger dræbt, da træer blev fældet | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Tilsyneladende opdagede hverken skovfoged eller fører af fældningsmaskine ørnenes rede
Udgivet:19. juli 2021, 09.53
Det var to havørneunger som disse, der desværre mistede livet, da deres redetræ blev fældet midt i juni. Foto: Kent Mossin
Del på Facebook Del på Twitter Del på LinkedIn Del via email
To næsten flyvefærdige havørneunger er fundet døde, efter et redetræ er blevet fældet under sommerskovning i Estvadgaard Plantage sydvest for Skive.
Fældningen af redetræet er meldt til politiet og Miljøstyrelsen, og stammen fra redetræet er beslaglagt på et savværk. Ørnereden var en af dem, som Projekt Ørn i Dansk Ornitologisk Forening/BirdLife Danmark (DOF) har holdt øje med i flere år i samarbejde med skovejeren, og ejeren blev kort tid før fældningen informeret om, at der var et par med to unger på reden i år.
- Det er frygteligt at tænke på, at skovning midt i fuglenes yngletid har kostet to prægtige ørneunger livet, siger DOF’s formand Egon Østergaard i en pressemeddelelse.
Sag om giftdrab på fredede havørne bliver skrinlagt
Firmaet Skovdyrkerforeningen Midt, som har stået for fældningen af redetræet, har ifølge DOF været bekendt med, at der var havørne, som ynglede i skoven, men forklarer sig ifølge ornitologerne med, at firmaet havde en skovfoged ude at besigtige skovområdet før fældningen uden at opdage reden, og at firmaet ligesom skovejeren antog, at ørnene muligvis ynglede et andet sted i skoven tæt på Flyndersø.
Det er Skovdyrkerforeningen Midt, der har meldt sagen til Miljøstyrelsen og politiet, efter en lokal ornitolog opdagede fældningen af redetræet og fandt resterne af de to døde ørneunger. Ornitologen slog alarm til skovejeren, som samme dag henvendte sig til Skovdyrkerforeningen Midt.
Ejeren blev straks underrettet, da DOF’s Projekt Ørns lokale redekoordinator 4. juni i år konstaterede, at der var to næsten flyvefærdige unger i reden.
Redetræet i Estvadgaard Plantage blev ifølge en redegørelse fra Skovdyrkerforeningen Midt fældet i forbindelse med en ordre på cirka 20 fyrretræer til bygningstømmer. Området blev inspiceret af en skovfoged fra firmaet 10. juni, og 14. juni blev træerne fældet.
Ifølge redegørelsen så føreren af fældningsmaskinen heller ikke hverken den store rede eller ørneungerne, da træet blev fældet. Få dage efter blev stammerne fra de fældede træer kørt væk, stadig uden nogen opdagede, hvad der var sket med ørnereden og ungerne.
- Derfor ser vi her tydeligt, hvor problematisk det er at fælde træer om sommeren, når der er løv på træerne, og reder med fåtallige og sårbare arter kan være meget svære at se, siger Kim Skelmose, der er leder af DOF’s Projekt Ørn.
Forekomsten af ynglende havørne i Estvadgaard Plantage har været kendt af DOF’s Projekt Ørn og skovejeren, siden en lokal ornitolog fandt en rede med havørne i 2016. Parret brugte reden i tre år, hvorefter ørnene flyttede cirka 100 meter og byggede en ny rede. Her fik ørnene unger i 2019, 2020 og i 2021.
Havørne yngler tidligt. De lægger æg og begynder at ruge fra midt i februar til midt i marts. I den periode og frem til, at ungerne kan flyve, er der daglig trafik til og fra reden med mad og materialer til vedligeholdelse. I juni er ungerne aktive med at træne vingerne, indtil de er klar til at flyve fra reden.
Kilde: Dansk Ornitologisk Forening
Først 27. juni opdagede en lokal ornitolog, som holder øje med reden for DOF, hvad der var sket og underrettede skovejeren. Skovdyrkerforeningen Midt henvendte sig derefter 29. juni til Naturstyrelsen og politiet. 30. juni blev Miljøstyrelsen underrettet. Ud over at det er ulovligt at fælde træet med havørnereden, er det i henhold til EU’s tømmerforordning forbudt at handle med ulovligt fældet træ. Derfor er det fældede træ nu beslaglagt på det savværk, som modtog fyrretræerne fra Estvadgaard Plantage.
Skive Folkeblad har forsøgt at få kontakt med den sjællandske ejer af plantagen for en kommentar, men det har ikke været muligt inden deadline.
Gården Estvadgaard ved Herningvej syd for Skive har trods navnesammenfaldet intet med Estvadgaard Plantage at gøre. Gården og plantagen har været adskilt i mere end 100 år.
Lokal skole mindedes trafikdræbt ansat: - Vi holdt alle utrolig meget af ham
Uddannelser skal flytte: - Bygningernes dage er talte
Fik billeder fra tidligere elever: Manden bag rangliste er fundet og har ikke relation til gymnasium
Rektor om rangliste over pigers udseende: - Jeg kan godt frygte smittende adfærd
Ny bosætningschef glæder sig: Bedre samarbejde skal få tilflyttere til kommunen
Millioner skal spares: Busruter i Skive Kommune kan blive sløjfet
Se billederne: Børn boltrer sig i naturvidenskaben til festival
Fik billeder fra tidligere elever: Manden bag rangliste er fundet og har ikke relation til gymnasium
Mest læste på Skive Folkeblad
Ny brand hos Calvex: - Det vakte dårlige minder
Arbejdsulykke: Ansat på mejeri fik stød fra pakkemaskine
Udgiver musik med sit band: Lokal købmand er klar med ny single
Vild kørsel skabte utryghed: Sort BMW kørte groft uforsvarligt ved tankstation
Kongehusekspert: Naturlig udvikling at fratage titler
Prins Joachims børn mister prinsesse- og prinse-titler
Nattevagten får en efterfølger med Ulf Pilgaard og Coster-Waldau
Ny bosætningschef glæder sig: Bedre samarbejde skal få tilflyttere til kommunen
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.